CELEX: 31974L0411
Language: el
Date: 1974-08-01 00:00:00
Title: Οδηγία 74/411/ΕΟΚ του Συμβουλίου της 1ης Αυγούστου 1974 περί πρώτης τροποποιήσεως της οδηγίας 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»

Avis juridique important

|

31974L0411

Οδηγία 74/411/ΕΟΚ του Συμβουλίου της 1ης Αυγούστου 1974 περί πρώτης τροποποιήσεως της οδηγίας 73/241/ΕΟΚ «περί προσεγγίσεως των νομοθεσιών των κρατών μελών σχετικά με τα προϊόντα του κακάο και της σοκολάτας»  

Επίσημη Εφημερίδα αριθ. L 221 της 12/08/1974 σ. 0017 - 0017 Φινλανδική ειδική έκδοση: Κεφάλαιο 13 τόμος 4 σ. 0056  Ελληνική ειδική έκδοση: Κεφάλαιο 03 τόμος 11 σ. 0039  Σουηδική ειδική έκδοση: Κεφάλαιο 13 τόμος 4 σ. 0056  Ισπανική ειδική έκδοση: Κεφάλαιο 13 τόμος 4 σ. 0029  Πορτογαλική ειδική έκδοση : Κεφάλαιο 13 τόμος 4 σ. 0029 

 ΟΔΗΓΙΑ ΤΟΥ ΣΥΜΒΟΥΛΙΟΥ   της 1ης Αυγούστου 1974   περί πρώτης τροποποιήσεως της οδηγίας  73/241/ΕΟΚ « περί προσεγγίσεως των νομοθεσιών  των Κρατών Μελών σχετικά με τα προϊόντα  του κακάο και της σοκολάτας »    ( 74/411/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της Ευρωπαϊκής  Οικονομικής Κοινότητος , και ιδίως το  άρθρο 100 ,   την πρόταση της Επιτροπής ,   Εκτιμώντας :   ότι το άρθρο 15 πρώτη παράγραφος πρώτη  φράση της οδηγίας 73/241/ΕΟΚ του Συμβουλίου  της 24ης Ιουλίου 1973 περί προσεγγίσεως των  νομοθεσιών των Κρατών Μελών σχετικά με τα  προϊόντα του κακάο και της σοκολάτας (1)  προβλέπει ότι τα Κράτη Μέλη τροποποιούν , αν  χρειασθεί , τις νομοθεσίες τους , προκειμένου  να συμμορφωθούν με τις διατάξεις της εν  λόγω οδηγίας μέσα σε προθεσμία ενός  έτους από την κοινοποίηση .   ότι διεπιστώθη ότι ορισμένες διατάξεις  της εν λόγω οδηγίας , όπως είναι διατυπωμένες  σήμερα , είναι δυνατό να δώσουν αφορμή  σε αντιφατικές ερμηνείες και συνεπώς  πρέπει να διευκρινιστεί η διατύπωσή τους .   ότι η Επιτροπή ανήγγειλε ότι ήταν  έτοιμη να υποβάλει πρόταση με σκοπό  την εισαγωγή των διευκρινίσεων αυτών  στην οδηγία , αλλά δεν θα είναι  δυνατό να αποφανθεί πριν από την  πάροδο της προθεσμίας που προβλέπεται  ανωτέρω .   ότι είναι συνεπώς σκόπιμο να παραταθεί αυτή  η προθεσμία ώστε να επιτραπεί στα Κράτη  Μέλη να λάβουν υπόψη , κατά τη μεταφορά  της οδηγίας στα εθνικά τους δίκαια ,  τις προσαρμογές που θα έχουν αποφασιστεί .   ότι δεν πρέπει , εν τούτοις , να  μεταβληθεί η προθεσμία των δύο ετών που  προβλέπεται στην εν λόγω οδηγία στο  άρθρο 15 πρώτη παράγραφος δεύτερη φράση ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   Το κείμενο του άρθρου 15 πρώτη παράγραφος  της οδηγίας 72/241/ΕΟΚ αντικαθίσταται , από  την 1η Αυγούστου 1974 , με το ακόλουθο  κείμενο :    « Πριν από την 1η Ιανουαρίου 1975 τα  Κράτη Μέλη τροποποιούν , αν χρειασθεί , τις  νομοθεσίες τους , προκειμένου να συμμορφωθούν  με τις διατάξεις της παρούσας οδηγίας  και γνωστοποιούν τούτο αμέσως στην  Επιτροπη . Η ούτω τροποποιημένη νομοθεσία  εφαρμόζεται στα προϊόντα που διατίθενται  στο εμπόριο στα Κράτη Μέλη δύο έτη  μετά την κοινοποίηση της παρούσας οδηγίας . »   Άρθρο 2   Η παρούσα οδηγία απευθύνεται στα  Κράτη Μέλη .   Έγινε στις Βρυξέλλες , την 1η Αυγούστου 1974 .   Για το Συμβούλιο   Ο Πρόεδρος   B. DESTREMAU   (1) ΕΕ αριθ. N 228 της 16 . 8 . 1973 , σ. 23 .